CELEX: 62014TA0075
Language: fi
Date: 2017-11-16 00:00:00
Title: Asia T-75/14: Unionin yleisen tuomioistuimen tuomio 16.11.2017 – USFSPEI v. parlamentti ja neuvosto (Kumoamiskanne — Kanteen nostamisen määräaika — Tutkimatta jättäminen — Sopimussuhteen ulkopuolinen vastuu — Henkilöstösääntöjen ja unionin muuhun henkilöstöön sovellettavien palvelussuhteen ehtojen uudistaminen — Asetus (EU, Euratom) N:o 1023/2013 — Toimien antamismenettelyssä tapahtuneet sääntöjenvastaisuudet — Henkilöstösääntökomitean ja henkilöstöä edustavien järjestöjen kuulematta jättäminen — Sellaisen oikeussäännön, jolla annetaan yksityisille oikeuksia, riittävän ilmeinen rikkominen)

8.1.2018   
            
            
               FI
            
            
               Euroopan unionin virallinen lehti
            
            
               C 5/25
            
         Unionin yleisen tuomioistuimen tuomio 16.11.2017 – USFSPEI v. parlamentti ja neuvosto
   (Asia T-75/14) (1)
   
   ((Kumoamiskanne - Kanteen nostamisen määräaika - Tutkimatta jättäminen - Sopimussuhteen ulkopuolinen vastuu - Henkilöstösääntöjen ja unionin muuhun henkilöstöön sovellettavien palvelussuhteen ehtojen uudistaminen - Asetus (EU, Euratom) N:o 1023/2013 - Toimien antamismenettelyssä tapahtuneet sääntöjenvastaisuudet - Henkilöstösääntökomitean ja henkilöstöä edustavien järjestöjen kuulematta jättäminen - Sellaisen oikeussäännön, jolla annetaan yksityisille oikeuksia, riittävän ilmeinen rikkominen))
   (2018/C 005/33)
   Oikeudenkäyntikieli: ranska
   
      Asianosaiset
   
   
      Kantaja: Union syndicale fédérale des services publics européens et internationaux (USFSPEI) (Bryssel, Belgia) (edustajat: aluksi asianajajat J.-N. Louis ja D. de Abreu Caldas, sitten J.-N. Louis)
   
      Vastaajat: Euroopan parlamentti (asiamiehet: A. Troupiotis ja E. Taneva) ja Euroopan unionin neuvosto (asiamiehet: aluksi M. Bauer ja A. Bisch, sitten M. Bauer ja M. Veiga)
   
      Väliintulija, joka tukee vastaajien vaatimuksia: Euroopan komissio (asiamiehinään aluksi G. Gattinara ja J. Currall, sitten G. Gattinara ja G. Berscheid)
   
      Oikeudenkäynnin kohde
   
   Yhtäältä SEUT 263 artiklaan perustuva, Euroopan unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen muuttamisesta 22.10.2013 annetun Euroopan parlamentin ja neuvoston asetuksen (EU, Euratom) N:o 1023/2013 (EUVL 2013, L 287, s. 15) 1 artiklan 27, 32, 46 ja 61 kohdan, 64 kohdan b alakohdan, 65 kohdan b alakohdan ja 67 kohdan d alakohdan kumoamista koskeva vaatimus, ja toisaalta SEUT 268 artiklaan perustuva vaatimus saada korvausta vahingosta, jonka kantaja väittää sille aiheutuneen asetuksen N:o 1023/2013 antamisesta vuoden 2004 uudistuksesta tehtyä sopimusta, Euroopan unionin perusoikeuskirjan 12 ja 27 artiklaa, henkilöstösääntöjen 10 artiklaa ja 23.6.1981 tehdyssä neuvoston päätöksessä määrättyä neuvottelumenettelyä rikkoen
   
      Tuomiolauselma
   
   
               1)
            
            
               Kanne hylätään.
            
         
               2)
            
            
               Union syndicale fédérale des services publics européens et internationaux (USFSPEI) velvoitetaan korvaamaan Euroopan parlamentin ja Euroopan unionin neuvoston oikeudenkäyntikulut, ja se vastaa omista oikeudenkäyntikuluistaan.
            
         
               3)
            
            
               Euroopan komissio vastaa omista oikeudenkäyntikuluistaan.
            
         
      (1)  EUVL C 194, 24.6.2014.